**Nikola I. Petrović** (na ćirilici **Никола I Петровић Његош**; Njeguši, Crna Gora, 19. listopada 1841. – Antibes, Francuska, 1. ožujka 1921.), sedmi i posljednji državni poglavar iz crnogorske dinastije Petrović-Njegoš, na prijestolju od 1860. do 1910. godine, kao knez (crnog. knjaz) a od 1910. i kao kralj, za Crnogorce neprikosnoveni *Gospodar*, također i književnik.

Pod njegovom je upravom crnogorska država 13. srpnja 1878. na Berlinskom kongresu dobila međunarodno priznanje i od onih država Europe koje je dotad nisu priznavale. Nakon višestoljetne izolacije, *Crna Gora* je oružanim i diplomatskim putem tada silno uvećala svoj teritorij i izbila na Jadransko more.

Reformirao je *Nikola I.* državnu upravu, ustanovio Ministarski savjet, modernizirao Crnogorsku vojsku, Općim imovinskim zakonikom udario temelj pravnom sustavu, otvorio vrata inozemnim investiranjima. Godine 1905. je *Nikola I.* oktroirao Ustav Knjaževine Crne Gore nakon čega je i sazvana Crnogorska narodna skupština.

 *Dvorska crkva* na Ćipuru (Cetinje) u kojoj je od 1989. g. sahranjen Nikola I. Petrović
Bio je uspješni vojskovođa tijekom balkanskih ratova 1912. i 1913. ali ne i u Prvom svjetskom ratu kada je Kraljevina Crna Gora pružila hrabar otpor austro-ugarskoj invaziji, no morala je siječnja 1916. kapitulirati.

Kralj *Nikola* se sa Vladom i Dvorom sklonio u Francusku, u egzil iz kojeg se nikada nije vratio. Unatoč vojnim (Božićna pobuna i crnogorski komitski pokret koji je potrajao do 1929. godine) i pokušajima crnogorske diplomacije na Versajskoj konferenciji, Crna Gora nije uspjela povratiti svoj međunarodno-pravni suverenitet izgubljen krajem 1918. pristupanjem u zajedničku družavu Kraljevine Srba, Hrvata i Slovenaca.

Kralj Nikola I. je umro izoliran u emigraciji, a pokopan je u ruskoj crkvi u San Remu (Italija).

Njegovi i posmtrni ostatci njegove supruge kraljice Milene Petrović će, uz najviše državne počasti, biti 1989. vraćeni i pokopani na Cetinju, u *Dvorskoj crkvi* na Ćipuru.

Kralj Nikola I. ogledao se i u književnosti, a najuspjeliji mu je rad *Balkanska carica*.

Odlikovanja
-----------

Odlikovanja Nikole I. su, uglavnom prvostupanjska, izrađena od plemenitih metala, zlata i platine, a neka su čak ukrašena i brilijantima. Do 1910. već je bio nositelj gotovo svih najviših vladarskih odlikovanja.

### Crnogorska odlikovanja

*Glavni članak: Crnogorska odličja do 1921.*
* Red Petrovića Njegoša
* Red knjaza Danila I.
* Red svetog Petra

### Inozemna odlikovanja

**Bugarska**

* Red Svetih Kirila i Metodija (28. kolovoza 1910.)

**Ujedinjeno Kraljevstvo**

* Kraljevski red Viktorije

**Francuska**

* Legija časti
* Red Akademske palme

**Italija**

* Red najsvetijeg Navještenja (1893.)
* Vojnički red Savoje
* Red talijanske krune (1873.)

**Portugal**

* Red dva reda

**Rumunjska**

* Red Karola I (28. kolovoza 1910.)

**Rusija**

* Vojnički red svetog Velemučenika i Pobjedonosnog Jurja
* Red Aleksandra Nevskog sa zvijezdom u brilijantima
* Red Andrije Prvozvanog
* Jurjevski križ III. stupnja (1876.)

**San Marino**

* Vojni red San Marina

**Srbija** (Kneževina i Kraljevina)

* Red Takovskog križa (1879.)
* Red bijelog orla I. stupnja (1893.)
* Red svetog Save (1896.)
* Red Karađorđeve zvijezde, prvi nositelj (1904.)

**Turska**

* Red Osmanlije I. stupnja (1883.)

Imao je još jedno japansko i perzijsko odlikovanje.

Izvori
------

1. 1 2 3 4 5 6 7 8 9 10 11 12 13 14 15 16 17 18  [ Pobjeda: „Svjedočanstvo o diplomatskim vezama Crne Gore" ()][*mrtav link*]
2. ↑  „Montengro - Canada: Ordenje i pokloni iz Turske ()". Arhivirano iz originala na datum 2008-10-07. Pristupljeno 2011-10-14.

Vanjske veze
------------

***Nikola I Petrović Njegoš*** na Wikimedijinoj ostavi

* Jedno viđenje o tehnici vladanja Nikole I. Petrovića

| * p
* r
* u
Crnogorski vladari |
| --- |
| Nesvrstani | Jovan Vladimir • Arsenije Plamenac • Šćepan Mali |
| Vojislavljevići | Stefan Vojislav • Mihailo Vojislavljević • Konstantin Bodin • Dobroslav II • Kočapar • Vladimr Vojislavljević • Đorđe Bodinović • Grubeša • Gradina • Radoslav Gradinović • Mihajlo III Vojislavljević |
| Balšići | Balša I • Stracimir Balšić • Đurađ I Balšić • Balša II Balšić • Đurađ II Balšić • Balša III Balšić |
| Crnojevići | Crnoje Đurašević • Radič Crnojević • Stefan Crnojević • Ivan Crnojević • Đurađ Crnojević • Stanko Crnojević |
| Petrović-Njegoši | Danilo I Petrović Njegoš • Sava Petrović Njegoš • Vasilije Petrović Njegoš • Petar I Petrović Njegoš • Petar II Petrović Njegoš • Danilo II Petrović Njegoš • Nikola I Petrović Njegoš |

Šablon:Monarsi 1789-1945 sh.

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 192800917
* LCCN: n85102264
* ISNI: 0000 0001 0878 0097
* GND: 119230194
* SUDOC: 080747841
* BNF: cb12218579k (podaci)
* NKC: jn20010316050
* CONOR.SI: 80892003

 |